
152                                                  DR 31.7.2018                                                                         

 

 

■2130 

Di kesempatan ini juga suka untuk saya menzahirkan apresiasi kepada Ahli Kabinet 
dan Jemaah Menteri kerajaan baharu yang fasih menggunakan Bahasa Melayu mereka 
walaupun mereka terdiri daripada berbilang bangsa. Komitmen untuk memartabatkan 
Bahasa Melayu ini bukan sahaja di peringkat dasar, malahan kita boleh lihat bagaimana 
pemerkasaan ini diterjemahkan melalui penguasaan dan kesungguhan di kalangan Ahli 
Parlimen dari kaum pelbagai untuk bertutur dalam Bahasa Melayu dengan fasih berada di 
tahap yang sangat memuaskan.   

Sebagai contohnya, Yang Berhormat Kluang, Yang Berhormat Bakri, Yang 
Berhormat Ayer Hitam, Yang Berhormat Kuala Langat dan tidak lupa juga Timbalan Speaker 
Yang Berhormat Teluk Intan dan lain-lain lagi, yang mana kita merasa berbangga dengan 
kemahiran mereka berbahasa dan komitmen mereka untuk terus berbahasa Melayu. Kita 
mengharapkan supaya mereka terus untuk mendukung dan membantu kerajaan baharu ini 
untuk memartabatkan Bahasa Melayu...  

Seorang Ahli: [Bercakap tanpa menggunakan pembesar suara] 

Dr. Maszlee bin Malik: Terima kasih. Nyata Kerajaan Pakatan Harapan serius 
dalam memartabatkan bahasa kebangsaan kita. Tuan Yang di-Pertua... 

Datin Mastura binti Mohd Yazid [Kuala Kangsar]: Yang Berhormat Menteri.  Tuan 
Yang di-Pertua. 

Timbalan Yang di-Pertua [Dato’ Mohd Rashid Hasnon]:  Sila. 

Datin Mastura binti Mohd Yazid [Kuala Kangsar]:  Saya ingin bertanya mengenai 
kedudukan Institut Terjemahan Negara. Banyak negara ilmu seperti Rusia, Perancis dan 
Germany yang mempunyai banyak gedung ilmu yang mempunyai buku yang hebat-hebat, 
sampai sekarang masih lagi tidak diterjemahkan untuk menggalakkan kita mendapat ilmu 
yang lebih daripada negara-negara seperti ini. Saya rasa terjemahan harus digalakkan dan 
kita harus menambahkan lagi bilangan penterjemah negara. Terima kasih. 

Dr. Maszlee bin Malik: Cadangan Yang Berhormat Kuala Kangsar diterima 
sepenuhnya dan ia selari dengan aspirasi Kementerian  Pendidikan di era baharu ini iaitu kita 
mengangkat DBP dan juga agensi-agensi lain, termasuk Institut Terjemahan Bahasa 
Malaysia (ITBM) untuk memperbanyakkan terjemahan-terjemahan dan penghasilan karya-
karya ilmiah di dalam Bahasa Melayu.  

Izinkan saya meneruskan, Tuan Yang di-Pertua. Saya ucapkan terima kasih juga 
kepada Yang Berhormat Kluang yang bertanyakan apakah usaha kementerian dalam 
memastikan kepelbagaian bahasa dalam pendidikan dan mengeluarkan pelajar atau graduan  
menguasai terjemahan bahasa semasa perbahasan Titah Diraja. Selain daripada Bahasa 
Melayu dan bahasa Inggeris, Fakulti Bahasa dan Pusat Bahasa di universiti awam turut 
menawarkan pelbagai bahasa lain yang boleh diambil oleh para pelajar sebagai kursus wajib 
ataupun elektif.   

Antara bahasa lain yang ditawarkan di universiti-universiti awam adalah bahasa 
Mandarin, bahasa Tamil, bahasa Arab, bahasa Perancis, Jepun, Korea, Jerman, Sepanyol 
dan lain-lain bahasa. Kursus-kursus bahasa ketiga yang ditawarkan sebahagian besarnya 
dikendalikan oleh penutur jati. 

Di samping itu, pendedahan para pelajar di peringkat awal lagi kepada bahasa-
bahasa ketiga dan keempat telah pun berlaku di beberapa sekolah.  Komitmen Kementerian 
Pendidikan Malaysia di era baharu ini adalah untuk memperkenalkan subjek-subjek bahasa 
di sekolah-sekolah untuk melahirkan para pelajar multilingual seperti mana yang terdapat di 
negara-negara maju.  

Tuan Yang di-Pertua, setakat ini sahaja yang dapat dijelaskan mengenai perkara-
perkara yang menyentuh Kementerian Pendidikan... 

 



#2130. Di kesempatan ini juga suka untuk saya menzahirkan apresiasi kepada Ahli Kabinet dan Jemaah Menteri kerajaan baharu yang fasih menggunakan Bahasa Melayu mereka walaupun mereka terdiri daripada berbilang bangsa. Komitmen untuk memartabatkan Bahasa Melayu ini bukan sahaja di peringkat dasar, malahan kita boleh lihat bagaimana pemerkasaan ini diterjemahkan melalui penguasaan dan kesungguhan di kalangan Ahli Parlimen dari kaum pelbagai untuk bertutur dalam Bahasa Melayu dengan fasih berada di tahap yang sangat memuaskan. Sebagai contohnya, Yang Berhormat Kluang, Yang Berhormat Bakri, Yang Berhormat Ayer Hitam, Yang Berhormat Kuala Langat dan tidak lupa juga Timbalan Speaker Yang Berhormat Teluk Intan dan lain-lain lagi, yang mana kita merasa berbangga dengan kemahiran mereka berbahasa dan komitmen mereka untuk terus berbahasa Melayu. Kita mengharapkan supaya mereka terus untuk mendukung dan membantu kerajaan baharu ini untuk memartabatkan Bahasa Melayu... Seorang Ahli: [Bercakap tanpa menggunakan pembesar suara]. Dr. Maszlee bin Malik: Terima kasih. Nyata Kerajaan Pakatan Harapan serius dalam memartabatkan bahasa kebangsaan kita. Tuan Yang di-Pertua... Datin Mastura binti Mohd Yazid [Kuala Kangsar]: Yang Berhormat Menteri. Tuan Yang di-Pertua. Timbalan Yang di-Pertua [Dato' Mohd Rashid Hasnon]: Sila. Datin Mastura binti Mohd Yazid [Kuala Kangsar]: Saya ingin bertanya mengenai kedudukan Institut Terjemahan Negara. Banyak negara ilmu seperti Rusia, Perancis dan Germany yang mempunyai banyak gedung ilmu yang mempunyai buku yang hebat-hebat, sampai sekarang masih lagi tidak diterjemahkan untuk menggalakkan kita mendapat ilmu yang lebih daripada negara-negara seperti ini. Saya rasa terjemahan harus digalakkan dan kita harus menambahkan lagi bilangan penterjemah negara. Terima kasih. Dr. Maszlee bin Malik: Cadangan Yang Berhormat Kuala Kangsar diterima sepenuhnya dan ia selari dengan aspirasi Kementerian Pendidikan di era baharu ini iaitu kita mengangkat DBP dan juga agensi-agensi lain, termasuk Institut Terjemahan Bahasa Malaysia (ITBM) untuk memperbanyakkan terjemahan-terjemahan dan penghasilan karya- karya ilmiah di dalam Bahasa Melayu. Izinkan saya meneruskan, Tuan Yang di-Pertua. Saya ucapkan terima kasih juga kepada Yang Berhormat Kluang yang bertanyakan apakah usaha kementerian dalam memastikan kepelbagaian bahasa dalam pendidikan dan mengeluarkan pelajar atau graduan menguasai terjemahan bahasa semasa perbahasan Titah Diraja. Selain daripada Bahasa Melayu dan bahasa Inggeris, Fakulti Bahasa dan Pusat Bahasa di universiti awam turut menawarkan pelbagai bahasa lain yang boleh diambil oleh para pelajar sebagai kursus wajib ataupun elektif. Antara bahasa lain yang ditawarkan di universiti-universiti awam adalah bahasa Mandarin, bahasa Tamil, bahasa Arab, bahasa Perancis, Jepun, Korea, Jerman, Sepanyol dan lain-lain bahasa. Kursus-kursus bahasa ketiga yang ditawarkan sebahagian besarnya dikendalikan oleh penutur jati. Di samping itu, pendedahan para pelajar di peringkat awal lagi kepada bahasa- bahasa ketiga dan keempat telah pun berlaku di beberapa sekolah. Komitmen Kementerian Pendidikan Malaysia di era baharu ini adalah untuk memperkenalkan subjek-subjek bahasa di sekolah-sekolah untuk melahirkan para pelajar multilingual seperti mana yang terdapat di negara-negara maju. Tuan Yang di-Pertua, setakat ini sahaja yang dapat dijelaskan mengenai perkara- perkara yang menyentuh Kementerian Pendidikan...